b'\n_START_ARTICLE_\nAtlanto Pir\xc4\x97nai\n_START_PARAGRAPH_\nAtlanto Pir\xc4\x97nai (64) (pranc. Les Pyr\xc3\xa9n\xc3\xa9es-Atlantiques, ok. gaskon\xc5\xb3 dialektu eths Piren\xc3\xa8us Atlantics, bas. Pirinio Atlantikoak)\xc2\xa0\xe2\x80\x93 Pranc\xc5\xabzijos departamentas \xc5\xa1alies pietvakariuose, Naujosios Akvitanijos regione, pavadintas pagal to paties pavadinimo kalnus. Administracinis centras\xc2\xa0\xe2\x80\x93 Po (Pau). Generalin\xc4\x97s tarybos pirmininkas \xc5\xbdanas \xc5\xbdakas Laseras (Jean-Jacques Lasserre)._NEWLINE_Departamente 3 apskritys, 52 kantonai, 31 municipalinis susivienijimas ir 547 komunos. Plotas\xc2\xa0\xe2\x80\x93 7 645\xc2\xa0km\xc2\xb2. 2006\xc2\xa0m.\xc2\xa0\xe2\x80\x93 600 000 gyventoj\xc5\xb3, 78 gyv./km\xc2\xb2.\n_START_SECTION_\nIstorija\n_START_PARAGRAPH_\n\xc4\xaesteigtas pagal Did\xc5\xbeiosios Pranc\xc5\xabzijos revoliucijos 1789\xc2\xa0m. gruod\xc5\xbeio 22 d. \xc4\xafstatym\xc4\x85 nuo 1790\xc2\xa0m. kovo 4 d. kartu su kitais 82 departamentais, bask\xc5\xb3 Bearno ir Gaskon\xc4\x97s Bida\xc5\xa1o provincij\xc5\xb3 dalyje. Iki 1969\xc2\xa0m. spalio 10 d. vadinosi \xc5\xbdemieji Pir\xc4\x97nai.\n_START_SECTION_\nGeografija\n_START_PARAGRAPH_\nAtlanto Pir\xc4\x97n\xc5\xb3 departamentas ribojasi su Land\xc5\xb3, \xc5\xbdero ir Auk\xc5\xa1t\xc5\xb3j\xc5\xb3 Pir\xc4\x97n\xc5\xb3 departamentais, Ispanijos Hueskos provincija bei Atlanto vandenynu.\n_START_SECTION_\nKlimatas\n_START_PARAGRAPH_\nTeritorijos auk\xc5\xa1\xc4\x8di\xc5\xb3 skirtumas beveik 3000\xc2\xa0m, tod\xc4\x97l klimatas nors ir okeaninis, bet skirtingas atskiruose regionuose. \xc5\xa0velnios \xc5\xbeiemos ir kar\xc5\xa1tos vasaros. Vidutin\xc4\x97 sausio m\xc4\x97n. temperat\xc5\xabra 7\xc2\xa0\xc2\xb0C, liepos\xc2\xa0\xe2\x80\x93 21\xc2\xa0\xc2\xb0C.\n_START_SECTION_\nKalba\n_START_PARAGRAPH_\nTradicin\xc4\x97s departamento kalbos\xc2\xa0\xe2\x80\x93 bask\xc5\xb3 kalba ir oksitan\xc5\xb3 kalba, paplit\xc4\x99s jos gaskon\xc5\xb3 dialektas. Oficiali kalba\xc2\xa0\xe2\x80\x93 pranc\xc5\xabz\xc5\xb3.\n_START_SECTION_\nPolitika\n_START_PARAGRAPH_\nAtlanto Pir\xc4\x97n\xc5\xb3 departamentui Pranc\xc5\xabzijos senate atstovauja 3 senatoriai, Atstov\xc5\xb3 r\xc5\xabmuose\xc2\xa0\xe2\x80\x93 6 deputatai. Generalin\xc4\x99 taryb\xc4\x85 sudaro 52 nariai, kuri\xc5\xb3 po pus\xc4\x99 renkami kas trejus metus \xc5\xa1e\xc5\xa1eri\xc5\xb3 met\xc5\xb3 kadencijai.'